# Omega2 del Taure

Omega² del Taure, també coneguda simplement com Omega del Taure (ω² Tauri), és un estel de la constel·lació del Taure. De magnitud aparent +4,93, s'hi localitza a menys d'un grau al sud de la eclíptica. La seva distància al sistema solar és de 94 anys llum.
Omega² del Taure és un estel blanc de tipus espectral A3m. Té una temperatura efectiva entre 7.552 i 8.709 K i és 8 vegades més lluminosa que el Sol. Posseeix un radi un 51% més gran que el radi solar i rota amb una velocitat d'almenys 62 km/s. La seva massa està compresa entre 1,9 i 2,3 masses solars. No existeix consens quant a la seva edat; mentre que un estudi li atorga una edat de només 13 milions d'anys, un altre eleva aquesta xifra fins als 193 milions d'anys, gairebé 15 vegades més. Igual que altres estels semblants, l'excés d'emissió infraroja observat tant a 24 μm com a 70 μm indica l'existència d'un disc circumestel·lar.
Omega² del Taure presenta una abundància relativa de ferro doble de la del Sol ([Fe/H] = +0,32), sobreabundància també observada en el cas del bari, el contingut del qual és sis vegades superior. En l'extrem oposat destaca el contingut de calci, només una tercera part del solar. Així mateix, com ho posa de manifest el seu tipus espectral, Omega² Tauri és un estel amb línies metàl·liques igual que Sírius (α Canis Majoris).

## Referències

* ↑ Anne Cowley «A study of the bright A stars. I. A catalogue of spectral classifications» (en anglès). Astronomical Journal, 4-1969, pàg. 375–406. DOI: 10.1086/110819.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ Eduard Masana «Effective temperature scale and bolometric corrections from 2MASS photometry» (en anglès). Astronomy and Astrophysics, 2, 10-04-2006, pàg. 735–746. DOI: 10.1051/0004-6361:20054021.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 «Ome Tau -- Star» (en anglès). SIMBAD (Centre de Dades astronòmiques d'Estrasburg). [Consulta: 5 gener 2021].
* 1 2 3 4 Takeda, Yoichi; Kang, Dong-Il; Han, Inwoo; Lee, Byeong-Cheol; Kim, Kang-Min «Can Sodium Abundances of A-Type Stars Be Reliably Determined from Na I 5890/5896 Lines?». Publications of the Astronomical Society of Japan, 61, 5, 2009. pp. 1165-1178.
* 1 2 3 4 5 Wyatt, M. C.; Smith, R.; Su, K. Y. L.; Rieke, G. H.; Greaves, J. S.; Beichman, C. A.; Bryden, G. «Steady State Evolution of Debris Disks around A Stars». The Astrophysical Journal, 663, 1, 2007. pp. 365-382.
* ↑ Masana, E.; Jordi, C.; Ribas, I. «Effective temperature scale and bolometric corrections from 2MASS photometry». Astronomy and Astrophysics, 450, 2, 2006. pp. 735-746.
* 1 2 Tetzlaff, N.; Neuhäuser, R.; Hohle, M. M. «A catalogue of young runaway Hipparcos stars within 3 kpc from the Sun». Monthly Notices of the Royal Astronomical Society, 410, 1, 2011. pp. 190-200.